###  Ryhmä: ET/ 5-6

### Oppitunnin aihe:

### *Ympäristön kestävä kehitys ja kierrättäminen.*

Opetusryhmän oppimistavoitteet:

*Ymmärtää kestävän kehityksen merkityksen (tällä tunnilla erityisesti ekologinen ulottuvuus painottuu)*

*Ymmärtää kierrättämisen merkityksen*

*Toiminnallisuus (oppilas tietää ja viitsii pohtia kierrättämistä)*

Kytkeytyminen OPS:iin:

*Oppitunnin aihe kytkeytyy OPS:n Ihminen ja maailma teema-alueeseen. OPS:n mukaan 5. luokalla pohditaan kestävän kehityksen periaatetta sekä omaa suhdetta siihen. 6. luokalla Ihminen ja maailma –teema-alueeseen liittyy kurssi Kansalaisuus ja hyvä yhteiskunta, jossa kestävän kehityksen periaatteisiin paneudutaan syvemmin kuin 5. luokalla (määritelmä, luonnonvarojen uudistuminen ja tasapainon ajatus, UNESCOn luontokohteet, kierrätys ym., kansalaisjärjestöjen toiminta)*.

Huomioitavaa:

*Tuntisuunnitelmassani oletan, että koulussa on käytössä elämänkatsomustiedossa vuosiluokilla 5-6 yhdysryhmä, joissa opetus toteutetaan vuorokurssiperiaatteella. Yhdysryhmässä vuosittainen oppisisältö vaihdellaan vuorotellen esimerkiksi parillisten ja parittomien vuosien mukaisesti. Tavoitteena on, että jokainen oppilas opiskelee samaa sisältöä oppitunneilla ja sisällöt tulee katettua vuosittaisella vuorottelulla. Ongelmana systeemissä on muun muassa nivelkohta, joka vaikutta oppilaiden arviointiin.*

|  |  |  |  |  |  |  |
| --- | --- | --- | --- | --- | --- | --- |
| Aika | Oppimistavoitteet | Sisällöt | Opetusmuoto | opettajan suunniteltu toiminta | Oppilaiden suunniteltu toiminta | Huomautukset(materiaali) |
| 10 min | Orientoituminen oppitunnin teemaan.Kuunteleminen jaoman mielipiteen perusteleminen. | Jätteiden jakierrättämisen merkitys. | Tarinan kerronta.Keskustelu. | Opettaja lukee tarinan.Opettaja esittää kysymyksiä (esim.):- Miksi norsu on hämmentynyt?- Mikä merkitys vuorella on sadussa?- Miksi romuvuoresta tuntui pahalta? | Oppilaat kuuntelevat.Oppilaat muistelevat kuulemaansa ja vastaavat kysymyksiin oman näkemyksensä pohjalta. | Eppu Nuotio: Romuvuori (tarina) |
| 10 min | Ympäristön kestävän kehityksen määrittely.Kierrättämisen merkitys. |  | Opetuskeskustelu.Keskustelu ja kirjoittaminen. | Opettaja kirjoittaa taululle sanan *kierrätys*. | Oppilaat kirjoittavat kierrättämiseen liittyviä sanoja taululle. (Kokemukseni mukaan oppilaista on mukava päästä kirjoittamaan ”open” taululle. |  |
| 10 min | Kierrättäminen käytännössä.Ajattelutaitojen ja oman mielipiteen perustelutaitojen kehittyminen. | Tavaroiden lajittelu, niihin kuuluviin kierrätyspisteisiin. | Toiminnallisuus. | Ohjaa oppilaat työskentelyn pariin. | Oppilaat saavat yhdessä pohtia, mitä opettajan tuomille tavaroille voisi tehdä, ja kuinka niitä voisi kierrättää.Oppilaat luokittelevat tavarat ja pohtivat, mihin kierrätyspisteisiin ne voitaisiin toimittaa. | Ahkera opettaja on kerännyt ennen tuntia erilaisia tavaroita (esim. maito- ja mehutölkkejä, sanomalehti, pahvilaatikoita, lasipurkkeja, metallisia säilykepurkkeja, limupulloja, pieniä rikkinäisiä elektroniikkalaitteita, vaatteita ym.)  |
| 10 minVoidaan toteuttaa myös välitunnilla, jolloin tuntityöskentelyyn jää enemmän aikaa. | Oikeassa tilanteessa toimiminen. Mallin näyttäminen toisille oppilaille. | Oppilaat tyhjentävät koulun luokkien jätepaperilaatikot. (Oletan, että luokissa on nykypäivänä jo tällaiset) | Toiminnallisuus. | Opettaja ohjaa oppilaat toimintaan ja valvoo toiminnan sujuvuutta. | Oppilaat hakevat luokkien kierrätyspaperilaatikot, tyhjentävät ne koulun kierrätyspisteeseen ja palauttavat laatikot luokkiin. | Opettaja on tiedottanut toisia opettajia suunnittelemastaan toiminnasta etukäteen. |
| 5 min. | Omatoimisuus. | Kotitehtävä. |  | Opettaja kertoo kotitehtävän: Oppilaiden tulee selvittää, kuinka kotona hoidetaan jätteitä. Oppilaat laativat pienen raportin kodin jätteiden hoidosta. |  |  |